बायोटिन
बायोटिन एक कार्बनिक यौगिक है। इसे विटामिन बी7 भी कहा जाता है। अन्य शब्दों में कहा जाये तो बायोटिन एक पानी में घुलनशील बी-विटामिन है, जिसे विटामिन बी7 भी कहा जाता है और जिसे पहले विटामिन एच या कॉनेज़ियम आर के रूप में जाना जाता था। इसका नाम ग्रीक शब्द "बायोस" (जीना) से लिया गया है, इसके साथ कार्बनिक रसायन में आमतौर से उपयोग होने वाला प्रत्यय "-इन" जोड़ा गया है।
मीठा जल
मीठा जल अथवा ताजा जल प्राकृतिक रूप से पृथ्वी पर पाया जाने वाला वह पानी है जो समुद्री और समुद्रतटीय लैगूनों के नमक मिश्रित जल से अलग है। इसे ऐसे जल के रूप में परिभाषित किया जाता है जिसमें 0.5 भाग प्रति हजार से कम लवण घुले हुए हों। यह पृथ्वी पर कई रूपों में पाया जाता है जैसे हिम टोपियों के रूप में ध्रुवीय क्षेत्रों में या ऊंचे पर्वतों पर, नदियों में प्रवाहित धरातलीय जल, जमीन के नीचे स्थित भूगर्भिक जल, मिट्टी में उपलब्ध नमी के रूप में मृदा जल, झीलों तालाबों और पोखरों में स्थित जल इत्यादि के रूप में।